《秋居寄王相公三首》
唐代·贯休

禅林蝉□落，地燥可生苔。好句慵收拾，清风作么来。

饼唯餐喜悦，社已得宗雷。还似山中日，柴门更不开。

松声高似瀑，药熟色如花。谁道全无病，时犹不在家。

山童舂菽粉，园叟送银瓜。谁访孙弘阁，谈玄到日斜。

气与非常合，常人争得知。直须穷到底，始是出家儿。

阁雀衔红粟，邻僧背古碑。只应王与谢，时有沃州期。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。